text: [{"text_idx": "#000002", "text": "So\u0301lin ma\u0301 ikki seta yvir illskap tykkara!\u201d Efesusbr\u00e6vi\u00f0 kp 4"}, {"text_idx": "#000003", "text": "Ty\u0301\u00f0ningurin av hesum versi er v\u00e6l eisini at fara n\u00f8gdur og takksamur til songar. Men kanska er ta\u00f0 ikki alti\u0301\u00f0 solei\u00f0is vi\u00f0 okkum."}, {"text_idx": "#000004", "text": "Ta\u0301 i\u00f0 eg plagdi at leggja b\u00f8rnini at sova um kv\u00f8ldi\u00f0, spurdi eg tey alti\u0301\u00f0: Hv\u00f8r skal vera hja\u0301 tykkum i\u0301 na\u0301tt? og svari\u00f0 var ta\u00f0 sama: Jesu-pa\u0301pi og einglarnir! Ta\u00f0 eina kv\u00f8ldi\u00f0 var ein av d\u00f8trunum ikki i\u0301 go\u0301\u00f0um hy\u0301ri, og ta\u0301 i\u00f0 eg spurdi hana: Hv\u00f8r skal vera hja\u0301 t\u00e6r i\u0301 na\u0301tt? svara\u00f0i hon: Ongin! Kanska hava vit hug at smi\u0301last; men hetta li\u0301kist ti\u0301, sum Berggrav skrivar i\u0301 bo\u0301kini \u201dBarnesj\u00e6l og religion\u201d Hann nevnir ein sma\u0301drong, Niels, sum ein dagin hev\u00f0i veri i\u0301 ringum sk\u00f8rum og tv\u00f8rur, \u201do\u0301m\u00f8guligur\u201d, sum vit siga. Drongurin plagdi i\u0301 kv\u00f8ldb\u00f8nini, sum mamman hev\u00f0i l\u00e6rt hann, at koma vi\u00f0 hesum i\u0301skoyti: \u201dK\u00e6ri Gu\u00f0, ger Niels til ein go\u0301\u00f0an drong!\u201d Hetta kv\u00f8ldi\u00f0 kom einki i\u0301skoyti, og ta\u00f0 fekk mammuna at spyrja: \u201dGloymdi tu\u0301 ikki okkurt, skal tu\u0301 ikki bi\u00f0ja Gu\u00f0 um at gera teg til ein go\u0301\u00f0an drong?\u201d Svari\u00f0 var: \u201dneei, heldur tu\u0301, at hann kla\u0301rar ta\u00f0, mamma?\u201d"}, {"text_idx": "#000005", "text": "Spurningurin er okkum ikki o\u0301kendur. \u201dTa\u00f0 go\u0301\u00f0a, sum eg vil, geri eg ikki.\u201d (Paulus) Men ta\u00f0 ny\u0301tist ikki at halda fram at vera satt. Gu\u00f0 seg\u00f0i vi\u00f0 Ka\u0301in: \u201dSyndin liggur fyri durunum og tra\u0301ar eftir t\u00e6r; men tu\u0301 eigur at vinna a\u0301 henni!\u201d Vit bi\u00f0ja Gu\u00f0 um ma\u0301tt at kunna vinna a\u0301 syndini \u2013 og to\u0301. Kann Gu\u00f0 ikki geva okkum kraft? Vil hann ikki? Hvat er i\u0301 vegin? Spurningarnir kunnu gerast so n\u00e6rgangandi, at vit freistast til bara at lata standa til."}, {"text_idx": "#000006", "text": "Ta\u00f0 er ney\u00f0ugt at undirstrika, at Gu\u00f0s lyftir eru galdandi, sja\u0301lvt um okkara royndir peika \u00f8vutan veg. Gu\u00f0s lyftir eru ta\u00f0 einasta, vit hava at byggja a\u0301 i\u0301 eini ver\u00f0, her alt umskiftir. Gu\u00f0s lyftir hava fingi\u00f0 ja si\u0301tt i\u0301 Jesusi Kristi, og einki kann vika hesum JA. Ta\u00f0 stendur ti\u0301 til okkum at lata Gu\u00f0s lyftir hava tey gyldi, tey alti\u0301\u00f0 hava."}, {"text_idx": "#000009", "text": "Syndin lu\u0301rir vi\u00f0 dyrnar, og alt ov l\u00e6tt f\u00e6r hon fo\u0301tin inn um. Vit skilja v\u00e6l spurningin fra\u0301 dreinginum: \u201dHeldur tu\u0301, at hann kla\u0301rar ta\u00f0, mamma?\u201d Svari\u00f0 finna vit hja\u0301 hinum krossfesta og upprisna Jesusi Kristi. Um hann stendur skriva\u00f0: \u201dTi\u0301 kann hann eisini fullkomuliga frelsa tey, sum vi\u00f0 honum koma til Gu\u00f0s, vi\u00f0 ta\u00f0 at hann alti\u0301\u00f0 livir til at ganga i\u0301 forb\u00f8n fyri teimum."}, {"text_idx": "#000018", "text": "Myndir: Hava veri\u00f0 i\u0301 Go\u0301\u00f0mansskor\u00f0"}]